Ouma, ons is uitverkoop! – Bali Drome
Ouma, ons is uitverkoop!	Ag ek weet, hierdie is nou defnitief ñ ouma wat spog. En ja, ja, dalk is dinge bietjie onregverdig, want wat van die kindertjies wat nie winkel-oumas het nie.
Dit is so, baie kinders het nie geld om speelgoed te koop nie, hoe moet hulle nou voel.
Tog, ten spyte van enige kommentaar…
My hart jubel van blyheid. Nathan se winkeltjie het vanoggend by die skool binne minute uitverkoop! Ouma se baie, baie ‘cool’ agtjarige seuntjie-kind.
Hy is MY kleinseun, het die eerste drie jaar van sy lewe by sy ouma in die winkel groot geword. ñ Winkel baba. Op amper drie het hy sy eie verkoopshoekie gehad. Ouma het wel die kliënte ‘omgekoop’ om by hom te koop,☺, maar die mannetjie het baie belangrik gevoel.
Wat ouma deesdae doen, is om ñ tas vol klein ‘goedjies’ in Bali aan te koop, vir die entrepreneurs-tafels. Kyk, daardie is nou ñ heerlikheid. Ek dwaal ure rond op soek na interessante items wat klein lyfies sal kan geniet. Vandag se seuntjie-tafel het houtkarretjies, ketties, bote, panfluitjies, pinnochio potlode en skilpadjies op gehad.
Net so opgewonde soos hy, het ek met ñ tafel onder die arm om nege-uur by die skool ingeklok. Met verstomming het ek dié petalje gade geslaan. Wanneer het hy so slim geword!! Sowaar self al die somme gedoen, en self kleingeld uitgedeel. Ander ouma Kaap is ñ bankbestuurder, so dit maak sin.☺
Met ouma wat agterlangs staan en pronk en haar verlustig in die gesels wat uit so ñ seuns-mond kom. Defnitief die mooiste en liefdevolste en slimste en dierbaarste kleinseun in die hele wêreld!
(gelukkig het my hart ses punte)
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on Mei 5, 2017	23 thoughts on “Ouma, ons is uitverkoop!”	Hier "blok" Elanè sê:	Mei 5, 2017 om 10:26 vm	Goeie hemel maar hulle het ‘n bak ouma – ek sukkel my alie af met die dae, en sê vir Elaine ons is die “shoppers” wat die ander ouens se harde werk die moeite werd maak. Maar my poging met entrepreneursdag het gesneuwel toe my kinders in die Laerskool was met my poging om toffie appels te maak, wat teen die einde van die dag soos stroopappels gelyk het…. en die ene taai gemors was, waaroor my kinders nou nog lag.
Antwoord	travel460 sê:	Mei 5, 2017 om 10:33 vm	Elanè, onthou. Jy was een van die mammas wat hard gewerk het om goedjies te bak. Hierdie ouma kroek bietjie.☺xx(kroek is my woord)
Antwoord	Hier "blok" Elanè sê:	Mei 5, 2017 om 10:38 vm	EEN KEER se toffie appels 😉
travel460 sê:	Mei 5, 2017 om 10:40 vm	☺Hie-hie.
Elschanre sê:	Mei 5, 2017 om 10:26 vm	Mooi so. Ek dink ek moet volgende keer saam klim en klein giedjies gaan soek. Dit klink te lekker
Antwoord	travel460 sê:	Mei 5, 2017 om 10:30 vm	Jy is welkom! Dan kan jy sommer vir ons ñ ekstra geldjie gaan maak met optredes, en spend ons als! Ek sal jou agent wees.☺
Antwoord	trommeltjies sê:	Mei 5, 2017 om 11:12 vm	Dis nou n ouma duisend.
Ons eerste entrepeneurs dag, het ons marie/malva/sjokolade sokkies gemaak saam met my Lisa. Ouma het op daarxie stadium net een hand gehad, so poplap moes letterlik hand gee.
Antwoord	travel460 sê:	Mei 5, 2017 om 12:36 nm	💖
Antwoord	Danie Jonker sê:	Mei 5, 2017 om 11:33 vm	Pragtig. Maak mens trots.
Antwoord	rondomtaliedraai sê:	Mei 5, 2017 om 5:04 nm	Groot opgewondenheid op sulke dae
Antwoord	travel460 sê:	Mei 5, 2017 om 5:51 nm	Daardie uil van jou vandag wat so uitloer, dis ek.
Antwoord	rondomtaliedraai sê:	Mei 6, 2017 om 4:07 nm	Mooi uiltjie LikeLiked by 1 person
travel460 sê:	Mei 7, 2017 om 7:16 nm	So hou ek nou spesiaal die mooi stoel vir jou eenkant uit, en dan vergeet jy om te kom inloer???
rondomtaliedraai sê:	Mei 9, 2017 om 4:23 nm	Skuus ek het vasgedraai maar is besig om in te haal as dit moontlik is. Dankie by voorbaat! LikeLiked by 1 person
Tannie Frannie sê:	Mei 5, 2017 om 6:20 nm	Gelukkige kleinseun, wat so mooi kan leer oor entrepreneurskap en verkoopvernuf!
Antwoord	travel460 sê:	Mei 5, 2017 om 7:00 nm	Ek hoor en sien te min van jou, Frannie. Hoe gaan dit met jou?
Antwoord	Tannie Frannie sê:	Mei 5, 2017 om 7:18 nm	Ai, Una – dis ‘n moeilike tyd van pynlike verandering. Ek gaan teen die helfte van Junie vir 2 maande na my kind in die VSA toe, want sy – soos jy dit so mooi in jou onlangse inskrywing gestel het – “het ‘n mamma-lyf nodig.” LikeLiked by 1 person
travel460 sê:	Mei 6, 2017 om 7:25 vm	Ek is so jammer om te hoor dat dinge nie goed gaan nie, Frannie. Daar is niks wat ons ma-harte so lam laat soos wanneer ons kinders swaarkry nie. Ek het ook ñ situasie met my een dogter op die oomblik, en dit los my nie ñ oomblik nie. Sterkte vir julle, jong.
Tannie Frannie sê:	Mei 6, 2017 om 6:39 nm	Baie dankie…en vir jou ook.
Olga sê:	Mei 5, 2017 om 8:36 nm	Mooi so. Met al die tegnologie is dit verbasend hoe begeerlik die kinders die “ou” goed vind.
Antwoord	Toortsie sê:	Mei 6, 2017 om 5:54 vm	Ja wat, dit is beslis sonde om nie die voordele wat na jou kant toe kom, te gebruik nie!
Hierdie mannetjie gaan nog verrrr kom, beide oumas het groooot invloed. 😁
Antwoord	mdhoffmannphoto sê:	Mei 7, 2017 om 6:25 vm	Hoe kan ek jou vertel, is ‘n baie trotse Ouma aan hierdie ondernemende jong kleinseun? Haha … Mooie foto’s ook!
Antwoord	travel460 sê:	Mei 7, 2017 om 6:28 vm	🌺🌺🌺
Vorige Previous post: Sal mamma my vriendin net bietjie gaan vashou, asb.Volgende Next post: My blok mense.